
A V I Z 

referitor la propunerea legislativă privind modificarea Legii nr.94/1992 privind organizarea şi funcţionarea Curţii de Conturi
În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre avizare cu propunerea legislativă privind modificarea Legii nr.94/1992 privind organizarea şi funcţionarea Curţii de Conturi, trimisă cu adresa nr. Plx. 184 din 6 iunie 2017, înregistrată la Comisia juridică, de disciplină şi imunităţi sub nr.4c-11/614 din 7 iunie 2017.

Camera Deputaţilor este primă Cameră sesizată, conform dispoziţiilor art.75 alin.(1) din Constituţia României, republicată şi ale art. 92 alin. (8) pct.2 din Regulamentul Camerei Deputaţilor, republicat, cu modificările şi completările ulterioare.
Propunerea legislativă are ca obiect de reglementare modificarea alin.(2) al art.47 din Legea nr.94/1992 privind organizarea și funcționarea Curții de Conturi, republicată, cu modificările și completările ulterioare, în sensul includerii în cadrul condițiilor de studii pentru ocuparea funcției de consilier de conturi și a studiilor „inginerești”. 

În şedinţa din data de 12 iunie 2017, potrivit art. 61 din Regulamentul Camerei Deputaţilor, republicat, membrii Comisiei juridice, de disciplină şi imunităţi au examinat inițiativa legislativă supusă avizării, expunerea de motive şi au avut în vedere avizul negativ al Consiliului Legislativ, transmis prin adresa cu nr.396 din 30 mai 2017.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, să acorde aviz negativ inițiativei legislative.
În raport de obiectul şi conţinutul reglementării, propunerea legislativă face parte din categoria legilor organice.
                     PREŞEDINTE,    




SECRETAR,

                 Eugen NICOLICEA


            Costel Neculai DUNAVA
Consilier parlamentar, Andreea Sârbu

